|  |  |  |
| --- | --- | --- |
| **Stema%20(100px)** | **REPUBLIKA E KOSOVËS**  **REPUBLIKA KOSOVA/REPUBLIC OF KOSOVO**  **KOMUNA E GJILANIT**  **OPŠTINA GNJILANE/MUNICIPAL GJILAN/GILAN BELEDIYESI** | **Prova14** |

**STATUTI (KGJ) NR. 7/2020**

**I QENDRËS KULTURORE EVROPIANE**

**NË KOMUNËN E GJILANIT**

**Gjilan, Tetor 2020**

Në mbështetje të dispozitave të nenit 12, paragrafi, 12.2, pika c), nenit 40.2 shkronja a) të Ligjit nr. 03/L – 040, për Vetëqeverisje Lokale (“Gazeta zyrtare e Republikës së Kosovës”, nr. 28/15, qershor 2008), në nenin 46 paragrafi 2.1 të Statutit të Komunës së Gjilanit 01.nr.16-126211 të datës 06.11.2014, me ndryshimet dhe plotësimet 01. 016-28448 të datës 22.03.2018, Kuvendi i Komunës së Gjilanit në mbledhjen e mbajtur me datën \_\_\_\_\_\_\_.2020, miraton:

**STATUTI (KGJ) NR. 7/2020 I QENDRËS KULTURORE EVROPIANE**

**NË KOMUNËN E GJILANIT**

**KREU I**

**DISPOZITAT TË PËRGJITHSHME**

**Neni 1**

**Qëllimi**

Ky Statut, përcakton dhe rregullon : veprimtarinë e qendrës, organizimin e brendshëm, menaxhimin, mënyrat e financimit, statusin juridik dhe çështjet e tjera ashtu siç janë të përfshira në këtë akt.

**Neni 2**

**Statusi Juridik i Qendrës**

2.1 Qendra është themeluar me vendim të Kuvendit Komunal të Gjilanit, 01 nr. 016-62912 të datës : 30.07.2020.

2.2 Qendra ka statusin juridik me të drejta dhe përgjegjësi të cilat i takojnë me ligj, statut dhe akte të tjera juridike.

2.2 Emërtimi i plotë është : Qendra Kulturore Evropiane, akronimi : QKE

2.4 Selia e qendrës është në Gjilan dhe do të ketë objektin e saj ku do të ushtroj veprimtarinë e saj.

2.5Qendra ka vulën e saj të rrumbullakët si dhe vulën katrore, përmbajtja e tekstit është e shkruar në gjuhët zyrtare sipas Ligjit në fuqi të Republikës së Kosovës si dhe në gjuhën turke.

2.6 Qendra ka librin e protokollit dhe dokumentet e tjera të nevojshme protokollare dhe ato për qeshjet financiare.

2.6 Qendra ka stemën e saj.

2.7 Në hyrje të objektit të qendrës, vendoset mbishkrimi në gjuhët zyrtare sipas ligjit për përdorimin e gjuhëve si dhe në gjuhën turke.

**Neni 3**

**Veprimtaria e Qendrës**

3.1 Qendra Kulturore Evropiane synon krijimin e politikave zhvillimore kulturore përmes implementimit të projekteve të ndryshme kulturore të cilat janë të nevojshme për Komunën e Gjilanit.

3.2 Zhvillon aktivitete dhe organizime të ndryshme kulturore si : arte muzikore, arte figurative, festivale, koncerte, kinematrogafi, panaire kulturore, konferenca etj.

3.3 E konceptuar si një hapësirë e lirë, si pikëtakim apo gërshetim i aktiviteteve të institucioneve kulturore, klubeve kulturore, shoqatave në komunën tonë, qendra ka për qëllim fuzionimin e aktiviteteve tona, krijimin e platformave të përbashkëta dhe mundësinë e aplikimit në fonde të ndryshmë të kulturës nga BE.

3.4. Realizimi i këtyre aktiviteteteve bëhet në koordinim me Drejtorinë për Kulturë, Rini dhe Sport dhe në harmonizm të plotë me Kryetarin e Komunës.

**Neni 4**

**Organizimi i Brendshëm**

* 1. Qendra përbëhet prej pesë anëtarëve. Koordinatori dhe Këshilli i saj prej katër anëtarëve.
  2. Koordinatori emërohet nga Kryetari i Komunës në bazë të konkursit publik sipas procedurave të parapara me Ligjin e Punës.
  3. Anëtarët e Këshillit, propozohen nga Drejtoria për Kulturë, Rini dhe Sport dhe emërohen nga Kryetari i Komunës. Këshilli në përbërjen e saj ka një anëtar nga Shoqëria Civile dhe një nga fusha e Mediave.
  4. Anëtarët e emëruar duhen të kenë përgatitje profesionale nga fushat përkatëse që lidhen me veprimtarinë e qendrës. Mandati i anëtarëve të këshilli është katër vite me mundësi vazhdimi edhe për një mandat.
  5. Anëtari i këshillit të qendrës mund të shkarkohen para mandatit të tijë, nëse konstatohet se ka kryer shkelje të rëndë disiplinore. Shkarkimin me arsyetim të anëtarit e paraqet Koordinatori, ndërsa vendimin e merre Kryetari i Komunës.
  6. Koordinatori i qendrës i nënshtrohet dispozitave ligjore në përputhje me legjislacionin e punës.
  7. Kompensimi i anëtareve të këshillit bëhet në përputhje me mundësitë financiare që disponon qendra. Forma e kompensimit bëhet sipas .................
  8. Organizimi, kompetencat, përgjegjësitë e koordinatorit dhe këshillit të qendrës si dhe çështjet e tjera, do të rregullohen përmes Rregullores së Brendshme të Qendrës.

**Neni 5**

**Përfaqësimi dhe mënyra e marrjes së vendimeve**

5.1 Qendrën e prezanton, përfaqëson dhe e kryeson koordinatori i saj , në mungesë të tij apo për çfarëdo arsye nuk mund të ushtrojë detyrën e tij, atë do të zëvendësoj, personi të cilin e cakton koordinatori i qendrës nga radha e anëtarëve të këshillit .

5.2 Vendimet në kuadër të veprimtarisë së qendrës merren me shumicën e anëtarëve që janë të pranishëm dhe votojnë duke përfshirë edhe votën e koordinatorit.

5.3 Vendimet merren me votim të hapur.

**Neni 6**

**Financimi i Qendrës**

Qendra financohet nga :

* 1. Buxheti i Komunës së Gjilanit;
  2. Grantet e fituara;
  3. Të ardhurat nga donacionet e ndryshme;
  4. Fondacionet e OJQ-ve;
  5. Sponsoret;
  6. Burimet e tjera në përputhje me ligjet në fuqi.

1. Qendra posedon xhirollogarinë e saj bankare në njërën nga bankat e Republikës së Kosovës. Xhirollogaria hapet në emër të kësaj qendrës.

**Neni 7**

**Mbikëqyrja e Punës së Qendrës**

Puna, aktivitetet dhe veprimtaria e qendrës mbikëqyret nga :

* 1. Këshilli i Qendrës;
  2. Drejtoria për Kulturë, Rini dhe Sport;
  3. Kryetari i Komunës.

**Neni 8**

**Plani i Punës dhe Raportimi**

* 1. Qendra duhet të ketë planin vjetor të punës. Plani përgatitet në çdo fillim të vitit kalendarik dhe miratohet nga Kryetari i Komunës.
  2. Për punën e saj, qendra është e obliguar të raportoj me shkrim për çdo gjashtë muaj. Raporti përfshinë edhe çështjet financiare.
  3. Raporti i qendrës përfshihet në raportin gjashtëmujor dhe vjetor të Drejtorisë për Kulturë, Rini dhe Sport.

**Neni 9**

**Transparenca e Punës së Qendrës**

Veprimtaria dhe aktivitetet e qendrës janë transparente për publikun. Çdo aktivitet i rëndësishëm, publikohet në web faqe, portale si dhe në mjete të tjera të komunikimit.

**Neni 10**

**Bashkëpunimi**

10.1 Qendra vendos për bashkëpunim dhe lidhje të marrëveshjeve me institucionet publike dhe organizatat e OJQ-ëve.

10.2 Marrëveshjet e bashkëpunimit i prezanton dhe propozon qendra, ndërsa miratohen dhe nënshkruhen nga ana e Kryetarit të Komunës.

**Neni 11**

**Aktet e Brendshme të Qendrës**

Aktet e brendshme të qendrës janë :

* 1. Rregullorja e Brendshme e Punës së Qendrës, Kompetencat dhe Përgjegjësitë;
  2. Kontratat;
  3. Marrëveshjet e bashkëpunimit;
  4. Aktet e tjera reale.

**Neni 12**

**Ndryshimi dhe Plotësimi i Statutit**

Ky statut mund të ndryshohet dhe plotësohet në çdo kohë nga Kuvendi i Komunës në përputhje me nevojat ligjore dhe organizative të qendrës.

Neni 13

Shuarja e Qendrës

13.1 Qendra mund të shuhet me vendim të Kuvendit Komunal sipas propozimit të arsyetuar nga Kryetar i Komunës.

13.2 Inicimin me arsyetim për shuarjen e qendrës mund ta bëjë edhe këshilli i qendrës.

**Neni 14**

**Përgjegjësia dhe zbatimi i këtij Statuti**

Përgjegjës për zbatimin e këtij Statuti janë: Qendra Kulturore Evropiane dhe Drejtoria për Kulturë, Rini dhe Sport.

**Neni 15**

**Hyrja në fuqi**

Ky Statut hyn në fuqi 15 ditë pas miratimit të saj nga Kuvendi Komunal.

01.Nr\_\_\_\_\_\_\_2020 Kryesuesi i Kuvendit Komunal

\_\_\_\_\_\_\_\_\_\_\_\_\_\_\_